CELEX: 31991D0613
Language: hr
Date: 1991-10-28 00:00:00
Title: 91/613/EEZ: Odluka Vijeća od 28. listopada 1991. o sklapanju Sporazuma između Europske ekonomske zajednice i Republike Islanda o uspostavi suradnje u području obrazovanja i osposobljavanja u okviru programa Erasmus

11/Sv. 037
            
            
               HR
            
            
               Službeni list Europske unije
            
            
               24
            
         31991D0613
   
               L 332/21
            
            
               SLUŽBENI LIST EUROPSKE UNIJE
            
            
               28.10.1991.
            
         
      ODLUKA VIJEĆA
   
   od 28. listopada 1991.
   o sklapanju Sporazuma između Europske ekonomske zajednice i Republike Islanda o uspostavi suradnje u području obrazovanja i osposobljavanja u okviru programa Erasmus
   (91/613/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 235.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da je Odlukom 87/327/EEZ (3), kako je izmijenjena Odlukom 89/663/EEZ (4), Vijeće usvojilo Program djelovanja Europske zajednice za mobilnost studenata (Erasmus);
   budući da je 5. studenoga 1990. Vijeće Komisiji odobrilo pregovarati sa zemljama EFTA-e i Lihtenštajnom, u skladu s posebnim pregovaračkim direktivama, o bilateralnim sporazumima s ciljem suradnje u području obrazovanja i osposobljavanja u okviru programa Erasmus;
   budući da Sporazum o suradnji između Europske ekonomske zajednice i Republike Islanda po svojoj prirodi pojačava učinak programa Erasmus u smislu razvoja međusveučilišne suradnje i jačanja razine vještina ljudskih potencijala u Europi,
   ODLUČILO JE:
   Članak 1.
   Ovime se u ime Zajednice odobrava Sporazum između Europske ekonomske zajednice i Republike Islanda o uspostavi suradnje u području obrazovanja i osposobljavanja u okviru programa Erasmus.
   Tekst Sporazuma nalazi se u Prilogu ovoj Odluci.
   Članak 2.
   Predsjednik Vijeća izdaje obavijest previđenu člankom 13. Sporazuma (5).
   
      Sastavljeno u Luxembourgu 28. listopada 1991.
      
         
            Za Vijeće
         
         
            Predsjednik
         
         J. M. M. RITZEN
         
      
   
   
      (1)  SL C 127, 17.5.1991., str. 3.
   
      (2)  Mišljenje doneseno 24. listopada 1991. (još nije objavljeno u Službenom listu).
   
      (3)  SL L 166, 25.6.1987., str. 20.
   
      (4)  SL L 395, 30.12.1989., str. 23.
   
      (5)  OJ L 332, 3.12.1991., str. 71.